คลังสั่งเร่งแก้หนี้นอกระบบ
"สมชัย" สั่งเร่งแก้หนี้นอกระบบ ออกมาตรการฟื้นฟูน้ำท่วม หวั่นกระทบเศรษฐกิจ
28 ต.ค. 2560

"สมชัย" สั่งเร่งแก้หนี้นอกระบบ ออกมาตรการฟื้นฟูน้ำท่วม หวั่นกระทบเศรษฐกิจนายสุวิชญ โรจนวานิช ผู้อำนวยการสำนักงานเศรษฐกิจการคลัง (สศค.) เปิดเผยว่า นายสมชัย สัจจพงษ์ ปลัดกระทรวงการคลัง ได้ประชุมติดตามการทำงานของ สศค. และได้สั่งการให้ สศค.เร่งดำเนินการมาตรการขับเคลื่อนเศรษฐกิจที่สำคัญหลายเรื่อง เช่น ให้เร่งติดตามขับเคลื่อนการแก้ไขหนี้นอกระบบอย่าง ใกล้ชิด โดยเฉพาะกลุ่มผู้ที่มาลงทะเบียนผู้มีรายได้น้อยและเป็นหนี้นอกระบบถึง 1.3 ล้านราย เป็นมูลหนี้ 7 หมื่นล้านบาท ให้มีการแก้ไขให้เร็วมากขึ้น เพื่อที่จะเกิดการใช้จ่ายกระตุ้นเศรษฐกิจขยายตัวได้เพิ่มทั้งนี้ ที่ผ่านมารัฐบาลอนุมัติเงินจำนวน 1 หมื่นล้านบาท ให้ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) รายละ 5,000 ล้านบาท เพื่อปล่อยเงินกู้แก้ไขปัญหาหนี้นอกระบบ ที่ผ่านมาปล่อยเงินกู้แก้ไขปัญหาให้กับผู้มีรายได้น้อยได้ 5.28 หมื่นราย เป็นวงเงินสินเชื่อ 2,400 ล้านบาท"สศค.จะหารือกับธนาคารออมสิน และ ธ.ก.ส.ว่าจะทำอย่างไรให้การแก้หนี้นอกระบบรวดเร็วขึ้น เพื่อให้เป็นไปตามเป้าหมายของกระทรวงการคลังที่ต้องการให้หนี้นอกระบบไม่มีในประเทศภายในปีนี้ตามนโยบายของกระทรวงการคลัง" นายสุวิชญ กล่าวนอกจากนี้ นายสมชัย ยังได้สั่งการให้ สศค.ติดตามปัญหาน้ำท่วมที่จะส่ง ผลกระทบกับการขยายตัวทางเศรษฐกิจ ซึ่ง สศค.จะออกมาตรการเยียวยาผู้ประสบ น้ำท่วมเศรษฐกิจ เช่น การให้สถาบันการเงินของรัฐปล่อยสินเชื่อซ่อมแซม หรือขยายกิจการเพิ่มเติ่ม โดยเฉพาะผู้ประกอบการที่เป็นเอสเอ็มอีอย่างไรก็ตาม จากการติดตามของ สศค.พบว่าน้ำท่วมปีนี้ยังอยู่ในวงจำกัด และปัญหาน้ำท่วมเป็นพื้นที่ที่เกิดน้ำท่วมซ้ำซากทุกปีอยู่แล้ว คาดว่าจะไม่เกิด น้ำท่วมใหญ่เหมือนปี 2554 ปัญหาน้ำท่วมจึงไม่กระทบกับการขยายตัวเศรษฐกิจในภาพรวม แต่กระทรวงการคลังก็จะดำเนินการช่วยเหลือบรรเทาผู้ที่ได้รับกระทบที่เกิดจากน้ำท่วมมากที่สุดนายสุวิชญ กล่าวว่า ปลัดคลังยังได้สั่งให้ สศค.เร่งทำฐานข้อมูลขนาดใหญ่ทางเศรษฐกิจ หรือบิ๊กดาต้า โดยให้ประสานกับศูนย์คอมพิวเตอร์ของกระทรวงการคลัง ให้สามารถนำข้อมูลทางเศรษฐกิจมาใช้วิเคราะห์เพื่อออกนโยบายหรือมาตรการขับเคลื่อนเศรษฐกิจให้ขยายตัวได้อย่างต่อเนื่องสำหรับการปรับประมาณการขยายตัวทางเศรษฐกิจ 2560 ของ สศค.ในสัปดาห์หน้า คาดว่าจะปรับเพิ่มขึ้นจากเดิมที่ประมาณการไว้ 3.6%